Julen er en fest - desværre også for indbrudstyvene. Den 24. december har en kedelig rekord som indbrudstyvenes yndlingsdag. Men ved at følge nogle simple råd kan man mindske risikoen markant for indbrud.

Julen er hjerternes fest, men så sandelig også en fest for indbrudstyvene. Tyve ved nemlig ikke noget bedre end mørklagte huse, og dem er der mange af, når familien samles til and og julehygge. Selv om mange husejere er blevet bedre til at sikre sig, så er den 24. december klart den dag i året, hvor der er flest indbrud på landsplan. Men seks gode juleråd fra politiet kan være med til at gøre juleaften til en sur fornøjelse for tyvene. For det gælder om at sikre sig, og en af metoderne er, at det skal se ud som om, at der er nogen hjemme, og så kan man med fordel lade være med at fortælle på de sociale medier, at man er bortrejst i julen.